Taihu
Taihu (kin. 太湖, pinyin: Tài Hú) – ežeras rytų Kinijoje, Dziangsu ir Džedziango provincijose, Jangdzės deltos lygumoje, dešiniojoje Jangzdės slėnio pusėje. Tai trečias pagal dydį gėlavandenis Kinijos ežeras (po Pojanhu ir Duntinhu). Ežeras labai seklus, vidutinis jo gylis 2 m. Krantai daug kur statūs, skardingi. Taihu yra ~90 salų, dalyje jų įrengtos šventyklos. Taihu susidarė meteorito krateryje, tačiau Jangzdės vandeniu užsipildė tik holoceno laikotarpiu. Ežeras sujungtas su Didžiuoju Kinijos kanalu. Išvystyta žvejyba. Dėl sparčios Taihu pakrančių urbanizacijos ir industrializacijos ežero vanduo užsiteršė, vyksta dumblių žydėjimas.